༈ ཕྱི་ནང་གཞན་གསུམ་གྱི་རྣམ་བཞག སྭ་སྟི། རྫོགས་སངས་རྒྱས་ལ་ཕྱག་འཚལ་ནས། །
དེ་ནས་ཕར་ཕྱིན་ཐེག་པར་ཡང༌། །ཕྱི་ནང་གཞན་ཞེས་བྱ་བ་ཡི། །རྣམ་གཞག་འཆད་ཚུལ་དེ་
བསམ་བྱ། །ཕྱི་ཡི་དབང་གིས་ནང་འབྱུང་ཞིང་། །ནང་ནི་རྣམ་ཤེས་འཁོར་བཅས་པ། །ཁོ་ནར་
འདོད་དེ་ཉན་ཐོས་པའི། །ལུགས་ཡིན་ཐེག་ཆེན་གཞུང་ན་མེད། །ནང་གི་དབང་གིས་ཕྱི་འབྱུང་
ཞིང་། །ནང་ལ་རྣམ་ཤེས་ཡེ་ཤེས་དང་། །ཕྱི་ལ་ཆོས་དང་གང་ཟག་ཏུ། །འབྱེད་པར་ཐེག་ཆེན་
པ་ཀུན་མཐུན། །ཀུན་ཏུ་བཏགས་པ་ཕྱི་ཡིན་ཏེ། །གཞན་གྱི་དབང་ནི་ནང་ཉིད་དང་། །གདོད་
ནས་ཡོངས་སུ་གྲུབ་པ་ནི། །གཉིས་མེད་གཞན་ཞེས་བྱ་བར་འཆད། །གཞན་གྱི་དབང་ལས་གང་
འབྱུང་བའི། །ཆོས་དང་གང་ཟག་རྣམ་ཀུན་བཏགས། །གཉིས་སྣང་འཁྲུལ་པའི་བག་ཆགས་
ཀྱིས། །ཁམས་གསུམ་པར་སྣང་དེ་གཞན་དབང་། །དེ་ལས་ཆོས་དང་གང་ཟག་ཅེས། །བརྟགས་
པའི་ཡོད་པ་དེ་དངོས་མེད། །རྣམ་ཤེས་དངོས་པོ་དེ་བདེན་ཞེས། །སེམས་ཙམ་པ་ཡི་འདོད་པ་སྟེ། །
གཉིས་མེད་ཡེ་ཤེས་དེ་བདེན་པ། །ཆོས་འཁོར་གསུམ་པའི་དབུ་མར་འདོད། །འདིར་ནི་ཕྱི་ནང་
གཞན་ཇི་སྙེད། །ཆོས་ཀྱི་དབྱིངས་ལས་བྱུང་བ་སྟེ། །ཕྱི་དང་ནང་ནི་གློ་བུར་དུ། །འབྲལ་རུང་ཚུལ་
དུ་བྱུང་བ་སྟེ། །རྣམ་བྱང་ཆོས་ནི་གསར་བྱུང་ཡང༌། །ཆོས་ཀྱི་དབྱིངས་དང་དབྱེ་བ་མེད། །ཆོས་
དབྱིངས་ངོ་ཤེས་བྱེད་ཚུལ་ལ། །གཞུང་དང་མན་ངག་ལུགས་གཉིས་བྱུང་། །དང་པོ་གཟུང་འཛིན་
གཉིས་མེད་དུ། །ཐོས་བསམ་སྒོམ་པ་ལས་ཡིན་ཏེ། །ཕྱི་མ་སེམས་ཀྱི་ངོ་བོ་ལ། །བལྟ་ཚུལ་འཁྲུལ་
པ་མེད་ལས་རྙེད། །དང་པོ་ཉིད་ནས་རྟོག་མེད་དུ། །སྐྱེ་བ་མན་ངག་ལུགས་ཡིན་ཏེ། །ཐོས་བསམ་
སྒོམ་བྱུང་ལས་དང་པོ། །ཐོག་མར་རྟོག་པ་ཉིད་དུ་སྐྱེ། །ཆོས་ཀྱི་དབྱིངས་ལ་ཉོན་མོངས་དང་། །
རྣམ་རྟོག་བག་ཆགས་བཞག་པ་ལས། །གནས་པ་ཀུན་གཞི་ས་བོན་ཆ། །སྨིན་པ་ཀུན་གཞིའི་རྣམ་
ཤེས་དངོས། །མ་འོངས་དུས་སུ་སྨིན་འགྱུར་བའི། །ས་བོན་ད་ལྟ་བ་ཉིད་དང་། །སྔོན་དུས་བག་
ཆགས་འདིར་སྨིན་པ། །དེ་དག་ལ་འདིར་དེ་སྐད་བརྗོད། །གདོད་མའི་ཡེ་ཤེས་གཅིག་ཉིད་ལ། །
གཉེན་པོ་རྣམ་བྱང་ཡེ་ཤེས་དང༌། །སྤང་བྱ་བག་ཆགས་རྣམ་སྨིན་གསུམ། །གནས་ལ་ཁྱད་པར་
153

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
མེད་དུས་སུའང་། །གོམས་བྱེད་བློ་ཡི་ཕྱོགས་འཛིན་པས། །གཉེན་པོས་སྤང་བྱ་སྤོང་བར་ནུས།
སྤང་བྱའི་བག་ཆགས་ད་ལྟར་བས། །རྣམ་སྨིན་ལ་སོགས་མ་འོངས་པ། །སྐྱེ་བའི་ནུས་པ་འཇོམས་
བྱེད་ཀྱི། །སྐྱེས་ཟིན་འདས་དང་ད་ལྟར་བ། །གཉེན་པོས་སྤོང་ཚུལ་ཕར་ཕྱིན་གྱི། །ཐེག་པར་
བཤད་པ་ཡོད་མ་ཡིན། །སྔགས་སུ་སྣོད་བཅུད་གྲུབ་ཟིན་པའི། །ཀུན་རྫོ་བ་ངོ་བོ་སྟོང་ཉིད་དུ། །
སྦྱངས་ནས་དོན་དམ་ཡེ་ཤེས་ཀྱི། །ངོ་བོ་ལྷ་རུ་གྲུབ་པ་ན། །རྣམ་སྨིན་གྲུབ་ཟིན་ད་ལྟར་བ། །སྤངས་
པའི་ཐབས་མཁས་བཤད་པ་ཡིན། །ཞེས་བྱ་བ་འདི་གྲུབ་པའོ།། ཤུབྷཾ།། །།
༈ ཨོཾ་སྭ་སྟི་སིད་བྷཾ། ཕྱི་ནང་གཞན་གསུམ་སྦྱོར་བའི་མན་ངག་གི་བསྟན་བཅོས་རིན་ཆེན་
གཏེར་མཛོད་གསུམ་པ་ཞེས་བྱ་བ། བཅོམ་ལྡན་འདས་དཔལ་དུས་ཀྱི་འཁོར་ལོ་ལ་ཕྱག་འཚལ་
ལོ། །ཆོས་ཀྱི་དབྱིངས་ལས་མ་གཏོགས་པའི། །ཆོས་གཞན་ཡོད་པ་མ་ཡིན་མོད། །ཕྱི་ནང་གཞན་
གསུམ་ཞེས་བྱ་བ། །བདེན་པ་གཉིས་ལས་རབ་ཏུ་ཕྱེ། །ལས་དང་ཉོན་མོངས་ལས་བྱུང་བའི། །ཕྱི་
ནང་ཀུན་རྫོབ་བདེན་པ་སྟེ། །གཞན་ནི་རང་བཞིན་གློ་བུར་གྱི། །རྣམ་དག་དོན་དམ་བདེན་པའོ།
ཐོག་མར་ཕྱི་ནང་སྦྱར་བཤད་ནས། །དེ་དང་གཞན་སྦྱོར་ཚུལ་རྗེས་འཆད། །འཇིག་རྟེན་མུ་སྟེགས་
ལ་སོགས་པ། །ཕྱི་ཡི་དབང་གིས་ནང་བྱུང་ཞེས། །ཟེར་མོད་ནང་ལས་ཕྱི་འབྱུང་བར། །ཐེག་ཆེན་
པ་རྣམས་ཕལ་ཆེར་མཐུན། །དེ་ཡང་ཀུན་གཞིའི་སྟེང་དུ་ནི། །འཁོར་བའི་ཕྱོགས་ཀྱི་ཆོས་རྣམས་
ཀྱི། །ས་བོན་བསགས་པ་སྨིན་པ་ལས། །ཁམས་དྲུག་ལྡན་པའི་སྐྱེས་བུ་བྱུང་། །དེ་ཡང་མི་ཉིད་ཀྱི་
དབང་བྱས། །མི་ལུས་འདོམ་གང་གྲུ་བཞི་པའི། །དཔངས་ལས་འཇིག་རྟེན་འབུམ་ཕྲག་བཞི།
སྒལ་ཚིགས་མགོ་བོར་སྣང་བ་ཡི། །བག་ཆགས་སྨིན་ལས་རི་རབ་ཀྱང་། །སྣང་ངོ་མགོ་འོག་ཏུ་ཚུད་
པའི། །དོན་སྣོད་བརྟེན་པར་བཅས་པ་ཡི། །བག་ཆགས་དབང་ལས་རི་མཚོ་གླིང་། །དྲུག་ཚན་
གསུམ་པོའང་སྦས་ཏེ་སྣང་། །ལུས་ལ་རྩ་ཡི་གཙོ་མོ་གསུམ། །གནས་པས་འཁོར་འདས་གཉིས་
འབྱུང་ཞིང༌། །འཁོར་བ་གཟུང་དང་འཛིན་པ་སྟེ། །རོ་རྐྱང་གཉིས་སུ་སྣང་ལས་བྱུང་། །གཟུང་དང་
འཛིན་པ་གཉིས་སྤངས་པའི། །དབུ་མ་མྱ་ངན་འདས་པ་སྟེ། །ཀུན་གཞིའི་ཡེ་ཤེས་ཞེས་བྱ་བ། །ཆོས་
ཀྱི་དབྱིངས་དང་དོན་གཅིག་བཞེད། །རོ་རྐྱང་དག་ཏུ་རླུང་རྒྱུ་བ། །ཕྱི་ནང་སྟོང་དང་བརྒྱད་བརྒྱ་
རེ། །ཕན་ཚུན་འཕོ་བ་བཅུ་གཉིས་པོ། །དྲུག་ཚན་གཉིས་སུ་ཕྱེ་བྱས་ནས། །ནང་དུ་འཕོ་ཆེན་
154

དུས་ཀྱི་འཁོར་ལོ་ལ་རྒྱུན་ཆགས་ཀྱི་སྡེབ་སྦྱོར་གྱི་སྒོ་ནས་བསྟོད་པ་སོགས་དུས་འཁོར་གྱི་སྐོར།
བཅུ་གཉིས་ལས། །ཕྱི་རུ་ས་དུམ་བཅུ་གཉིས་དང་། །ནམ་མཁའ་ལ་ཡང་ཁྱིམ་བཅུ་གཉིས། །གཞན་
དུ་བདེན་དོན་རྣམ་བཅུ་གཉིས། །གཟུང་འཛིན་རླུང་རྣམས་ཕྱིས་རྒྱུས་པས། །གཟའ་རྣམས་ཤར་དུ་
གདོང་བལྟས་ནས། །གཡས་མིན་དུ་རྒྱུ་ཁྱིམ་རྣམས་ལ། །རིམ་པ་བཞིན་དུ་ལོངས་སྤྱད་པས། །
སྣོད་ཀྱི་འཇིག་རྟེན་ངོ་མཚར་བར། །བྱེད་དོ་ཉི་མའི་བགྲོད་པ་གཉིས། །ནང་གི་དྲུག་ཚན་གཉིས་
ལས་བྱུང༌། །རེ་རེ་ལ་ཡང་ཁྱིམ་ཟླ་ནི། །དྲུག་དྲུག་ངེས་པར་ཚང་ཡོད་པར། །འཕོ་ཆེན་རེ་ལ་ལས་
ཀྱི་རླུང་། །སྟོང་དང་བརྒྱད་བརྒྱ་ངེས་པར་ཡང༌། །ཚང་དགོས་པ་ཡི་རྒྱུ་ལས་བྱུང་། །ཉི་མ་ཁྱིམ་དུ་
སྡད་པ་ཡི། །རྒྱུ་ལས་དཔྱིད་དབྱར་སྟོན་དགུན་བཞི། །བྱུང་ནས་སྣོད་རྣམས་རྒྱས་བྱེད་ཅིང༌། །ལོངས་
སྤྱོད་ཚོགས་རྣམས་སྨིན་པར་བྱེད། །ཟླ་བའི་བགྲོད་པའང་ཉི་མ་དང༌། །འདྲ་སྟེ་ནང་གི་རྒྱུ་བའི་
དབང་། །ཡིན་མོད་ཟླ་བས་ཚེས་ཟླ་གཅིག།ཉི་མས་ཁྱིམ་ལོར་འཁོར་དགོས་པ། །ཟླ་བས་དེ་ལྟར་
འཁོར་བ་ཅི། །ཞེ་ན་ཟླ་བའི་འཕེལ་འགྲིབ་ཆ། །རྫོགས་པ་མྱུར་ཞིང་དུས་ཀྱི་ཆ། །རྫོགས་པ་
བུལ་ཏེ་དེ་ཡང་ནི། །ནང་གི་ཟླ་བ་ཡར་ཚེས་ལ། །འཛིན་པའི་ལམ་དུ་འཕེལ་གྱུར་ནས། །སྤྱི་
བོར་ཧཾ་ལ་ཐིམ་པ་དང་། །མར་ངོ་ལ་ནི་གཟུང་བ་ཡི། །ལམ་དུ་ཞུགས་ནས་འགྲིབས་གྱུར་པ། །
རྡུལ་ལ་རྫོགས་པར་ཐིམ་པ་རྣམས། །ཚེས་ཟླ་གཅིག་ལ་བྱུང་ཕྱིར་དང་། །ནང་རྡུལ་ཆ་ཤས་བཅུ་
གཉིས་པོ། །རྫོགས་ལ་ཁྱིམ་ཟླ་བཅུ་གཉིས་རེ། །དགོས་སོ་མངལ་གྱི་བཅུ་དང་ནི། །བཙས་པའི་
གཉིས་དང་བཅས་ནས་སོ། །འོ་ན་བུ་མོ་བཅུ་གཉིས་མར། །རྡུལ་མཐའ་རྫོགས་བཤད་ཅི་ཞེ་ན། །
སྐབས་དེར་རྡུལ་གྱིས་ཁུ་བ་ནི། །འཛིན་པར་ནུས་པའི་དབང་དུ་བྱས། །དཔེར་ན་སྐྱེས་པའི་བཅུ་
དྲུག་ལོར། །ཟླ་བ་འདོར་ནུས་བཤད་དེ་བཞིན། །ཉི་མའི་རང་འགྲོས་དུས་ཆེན་བཞིར། །བྱས་
ཕྱིར་ཟླ་བས་ཅི་ཞེ་ན། །དུས་རེ་རེ་ལ་ར་འབྲིང་སོགས། །གསུམ་པོ་ཟླ་བའི་ཉ་སྐར་ལས། །བྱུང་ངོ་
ཚེས་ཟླ་བཅུ་གཉིས་པོ། །རྫོགས་ཚེ་ཉ་སྐར་བཅུ་གཉིས་འགྲིག།ནང་དུ་ཁུ་རྡུལ་མི་ལྡན་ན། །ཕྱི་རུ་ཉི་
ཟླ་འཆར་མི་འགྱུར། །སུམ་མདོའི་རཾ་དང་སྤྱི་བོའི་ཧཾ། །མེད་ན་རྟ་གདོང་འབར་བ་དང་། །བྱང་དུ་
བསིལ་བའི་རི་མི་སྣང་། །ཉི་མའི་གདུང་བྱེད་བསིལ་རི་ལ། །ཐུག་པས་དྲོད་ཆེན་འབར་བ་ཡང་།
ནང་གི་ཉི་ཟླའི་འཕྲོད་འདུ་ལས། །ཡིན་ཏེ་རྟ་གདོང་འབར་བའི་འོད། །ཉི་མར་ཕོག་པས་མཚོ་
ཁོལ་བ། །སུམ་མདོའི་རཾ་ལས་ལྟེ་བའི་མེ། །སྦར་ཏེ་མགྲིན་པར་ཆུ་ཁོལ་བ། །ཕན་ཚུན་ལྟོས་
155

ལྔ་རིག་དཔེ་ཚོགས་ལས།
༼ཉ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
པའི་རྟེན་འབྲེལ་ལོ། །འོ་ན་ནང་གི་ཉི་མ་ནི། །ལུས་ཀྱི་སྨད་ན་གནས་པའི་ཕྱིར། །ཕྱི་ཡི་ཉི་མ་རི་
རབ་ཀྱི། །ཐོད་དང་མཉམ་པར་འཆད་པ་ཅི། །ཞེ་ན་ཐབས་ཤེས་རྣལ་འབྱོར་ལས། །ལུགས་
ལྡོག་དགའ་བ་བཞི་པའི་ཚེ། །རྡུལ་ཡང་སྤྱི་བོའི་ཟླ་བ་དང་། །མཉམ་པར་རྒྱུ་བའི་རྟེན་འབྲེལ་
ལས། །ཡིན་ནོ་རེས་འགའ་ཉི་མ་ནི། །དཔག་ཚད་བརྒྱད་ཁྲི་ལས་མཐོ་ཞིང༌། །རེས་འགའ་
བདུན་ཁྲི་ལས་ཀྱང་དམའ། །ནང་གི་ཁུ་རྡུལ་གྱེན་ཐུར་དུ། །བྱེད་ལས་ཕྱི་ཡི་ཉི་ཟླ་ཡང་། །དེ་ལྟར་
བྱེད་ཅིང་ཆགས་ཆེན་དང་། །ཆགས་བྲལ་ཉིད་དུ་བྱེད་པའོ། ། ཚེས་ལོ་རེ་ལ་ཉི་ཟླ་གཉིས། །ཁ་
སྦྱོར་བྱེད་པ་བཅུ་གཉིས་ལས། །ལྷག་པ་མི་འབྱུང་ཉ་སྐར་ཡང༌། །བཅུ་གཉིས་ལས་ལྷག་མི་འབྱུང་
ངོ་། །གཞོན་ནུ་མ་ལ་དེ་འདྲའི་ལོ། །དང་པོ་དགའ་བའི་དགའ་ཉིད་དུས། །ནས་བརྩམས་བཅུ་
དྲུག་ལོ་ལོན་ཚེ། །ལྷན་ཅིག་སྐྱེས་པའི་ལྷན་སྐྱེས་ཉིད། །མངོན་དུ་བྱེད་པའི་དུས་ཡིན་ནོ། །དེ་
བཞིན་གཞན་ལའང་བཅུ་གཉིས་ལོར། །རྡུལ་གྱིས་ཟླ་བ་འཛིན་ནུས་པ། །བྱུང་ཚེ་བདེན་དོན་བཅུ་
གཉིས་པོ། །མངོན་དུ་བྱེད་པ་ནུས་ཡིན་ནོ། །ལས་རླུང་ནང་དུ་འཇུག་པ་ཡི། །བྱེད་པས་ཁྱིམ་
རྣམས་གཡས་སུ་རྒྱུ། ། ཉི་ཟླའི་རང་འགྲོས་ཤར་དང་ནི། །ལྷོ་ནས་བྱང་དང་བྱང་ནས་ལྷོ། །སྟེང་
ནས་འོག་ཏུ་འགྲོ་བྱེད་མོད། །ཁྱིམ་འགྲོས་ཁོ་ནས་ནུབ་ཏུ་རྒྱུ། །དེ་ཡི་བྱེད་པས་ཉིན་མཚན་དུ། །
སྣང་ཕྱིར་སྐྱེས་བུའི་ལུས་སྟོབས་དང༌། །ཚེ་དང་བསོད་ནམས་འཕེལ་འགྲིབ་ཏུ། །བྱེད་པས་རྟེན་
འབྲེལ་སྣ་ཚོགས་འབྱུང་། །རྒྱུ་སྐར་ཉི་ཤུ་རྩ་བདུན་གྱིས། །རི་རབ་འཁོར་ཐེངས་སུམ་བརྒྱ་དང་། །
དྲུག་ཅུ་རེ་ལྔ་ཚང་བ་ན། །ཁྱིམ་ལོ་གཅིག་ཏུ་འཇོག་པ་ཡིན། །རྒྱུ་སྐར་འཆར་དུས་དེ་སྙེད་ལ། །ཉི་
མའི་འཆར་དུས་སུམ་བརྒྱ་དང་། །དྲུག་ཅུ་ལས་ལྷག་ཡོད་མ་ཡིན། །ཟླ་འཆར་སུམ་བརྒྱ་ང་
བཞིའོ། །རྩིས་མཁན་ཕལ་ཆེར་དེ་རིང་གི །ཉི་ཤར་ནས་བརྩམས་སང་ཉིན་གྱི། །ཉི་ཤར་བར་དེ་
ཉིན་ཞག་གཅིག།ཡིན་པས་ཁྱིམ་ལོ་གཅིག་ཚང་བར། །ཉིན་ཞག་སུམ་བརྒྱ་རེ་ལྔ་དགོས། །ཟེར་
བ་རྫུན་ནོ་ཉིན་རེ་བཞིན། །ཉི་སྐར་འཆར་བའི་དུས་ཚོད་ལས། །ཉི་མ་འཆར་བ་ཇེ་རིང་དུ། །སོང་
བ་མངོན་སུམ་གྱིས་གྲུབ་པས། །ཉིན་ཞག་ཚད་དེ་འཐད་མ་ཡིན། །སྨིན་དྲུག་ཤར་ནས་འཆར་གྱི་
བར། །ཚད་ཅན་གཅིག་ཏུ་ངེས་པ་ནི། ། ཉིན་ཞག་རེ་རེའི་ཚད་ཡིན་ཏེ། །ཉི་མ་ཤར་ནས་འཆར་
ཀའི་བར། །སྔ་མ་དེ་ལས་ཅུང་ལྷག་པ། །ཁྱིམ་ཞག་རེ་རེའི་ཚད་དུ་བྱ། །ཚེས་ཞག་ལྐོག་ཏུ་གྱུར་
156

དུས་ཀྱི་འཁོར་ལོ་ལ་རྒྱུན་ཆགས་ཀྱི་སྡེབ་སྦྱོར་གྱི་སྒོ་ནས་བསྟོད་པ་སོགས་དུས་འཁོར་གྱི་སྐོར།
:.
མོད་ཀྱང་། །ཟླ་བའི་འཕེལ་འགྲིབ་སུམ་ཅུ་པོ། །རྫོགས་ཚེ་ཚེས་ཟླ་གཅིག་ཏུ་ཚང་། །མངོན་པར་
ཡུད་ཙམ་སུམ་ཅུ་ལ། ། ཉིན་ཞག་གཅིག་ཏུ་བཤད་པ་ཡང༌། །སྐར་མའི་འཆར་ཚུལ་དབང་བཙན་
པ། །ཡིན་ཏེ་ཉི་མ་ལ་བཤད་ན། །ཡུད་ཙམ་སུམ་ཅུ་ལས་ལྷག་འགྱུར། །བཅུ་གཉིས་ཁྱིམ་གྱི་འགྲོ་
ཚུལ་ལས། །ས་ལ་དུས་ཆེན་རྣམ་བཞི་དང༌། །ཚེས་ཟླ་བཅུ་གཉིས་འབྱུང་བ་ཡང་། །ཕན་ཚུན་
ལྟོས་པའི་རྟེན་འབྲེལ་ཏེ། །དུས་བཞི་ཉི་མའི་རང་འགྲོས་དང་། །ཉིན་མཚན་ཉི་མའི་ཁྱིམ་འགྲོས་
ལས། །བྱུང་ངོ་ཉ་སྐར་བཅུ་གཉིས་པོ། །ཟླ་བ་ཁོ་ནའི་རང་འགྲོས་ཀྱིས། །བྱས་སོ་ཟླ་བས་མཚན་
འཁྱོལ་བ། །ཁྱིམ་འགྲོས་དབང་ལས་བྱུང་བ་ཡིན། །འཛམ་གླིང་དབུས་མར་ནག་པ་ཡིས། །མཚན་
འཁྱོལ་བྱེད་པའི་ཚེས་བཅོ་ལྔ། །འཛམ་གླིང་ཤར་མར་ས་ག་ཡིས། །མཚན་སྐྱེལ་བྱེད་པའི་བཅུ་
བཞི་དང་། །འཛམ་གླིང་ནུབ་མར་དབོ་ཡིས་ནི། །མཚན་སྐྱེལ་བྱེད་པའི་བཅུ་དྲུག་ཏུ། །སོང་བ་
སོགས་ལ་དགོངས་པའི་ཚིག །དྲི་མེད་འོད་ལས་གསུངས་པ་ཡིན། །ས་ཡི་དུམ་བུ་བཅུ་གཉིས་པོར། །
ཀླ་ཀློའི་ཆོས་འབྱུང་གནས་པའི་ལོ། །སྟོང་དང་བརྒྱད་བརྒྱ་གསུངས་པ་ཡང་། །ལས་རླུང་རྒྱུ་བའི་
གྲངས་ལས་བྱུང་། །རིགས་ལྡན་དྲག་པོས་ཀླ་ཀློའི་ཆོས། །བཅོམ་ནས་རང་གི་བསྟན་པའི་ཚད།
གསུངས་པ་མི་འགྱུར་བདེ་བ་ནི། །སྟོང་དང་བརྒྱད་བརྒྱའི་དབང་ལས་བྱུང་། །འདིར་བཤད་ཡུལ་
སྣང་ཇི་སྙེད་ཀུན། །དུས་ཀྱི་འཁོར་ལོ་ལ་སོགས་དང༌། །བླ་མེད་སྔགས་ཀྱི་རྣལ་འབྱོར་པ། །ཁོ་
ནའི་རྣམ་པར་ཤེས་པ་ལ། །སྣང་བའི་དབང་དུ་བྱས་ཡིན་གྱི། །སྤྱི་མཐུན་ལས་གྲུབ་ཕྱི་རོལ་དོན། །
ཡིན་པར་མངོན་པའི་ཆོས་ལས་གསུངས། །འདིར་བཤད་རང་སེམས་ཀྱིས་བསྡུས་པ